text: Oddabrak verður í Klaksvík í annakvøld, og liðformaðurin hjá KÍ metir, at hansara lið er væl fyri til uppgávuna móti HB.
text: #000002
text: Páll Klettskarð, her í nærdysti við Adrian Justinussen í fyrsta umfarið í Gundadali. Í annakvøld hittast hesir málskjúttarnir aftur
text: #000003
text: Í Klaksvík eru fyrireikingar við Djúpumýru og umkring har í hásæti. Tað verður gjørt klárt til stórdystin á Summarfestivalinum, har KÍ og HB bresta saman í sonnum oddadysti. KÍ er í einum sera góðum stima. Liðið hjá Mikkjal Thomassen hevur vunnið sejy dystir á rað, og bjóðar av álvara HB av í oddinum. Vit fingu orðið á liðformannin, Páll A. Klettskarð eftir venjingina í gjárkvøldið. Hann setti stutt orð á støðuna hjá KÍ, og hvussu teir síggja uppá dystin fríggjakvøldið: - Vit eru væl fyri til dystin, sum vit ætla skal gerast ein dystur við høgari leikferð. Hetta er ein ørvísi uppgáva, í tann mun at tað verða fleiri áskoðarar enn vanligt. Men vit taka tað sum allar aðrar dystir, og spæla dystin sum hann er: vit taka hann ikki sum meira enn tað KÍ kann leggja seg framum HB við einum sigri í annaðkvøld. Men hóast talan er um ein umráðandi dyst, so slær Páll fast, at dysturin ikki avgerð FM-stríðið; óansæð úrslitið: - Ein sigur til okkum vil merkja, at kappingin blívur uppaftur tættari. Men tað er ein triðingur eftir aftaná hendan dystin, so tað er íhvussu er einki avgjørt aftaná dystin í morgin, og hetta er ikki talan um eina “finalu” KÍ vann í fyrsta umfarinum greitt á útivølli móti HB. Um hetta kann spæla inn, vil Páll Klettskarð einki siga um, men viðvíkjandi tí at KÍ hevur spælt í Evropa í summar og HB ikki; ja, so vísur 28-ára gamli áleyparin á, at tað ikki er greitt fyrrenn í morgin: - Teir hava so fingið hvíld hvat dystum viðvíkur í summar, og vit hava verið í gongd alla tíðina. Eg meti sum sagt, at vit eru væl fyri, men um tað er ein fyrimunur, tað fáa vit so at síggja. Oddadysturin í Betri-deildini verður bríkslaður í gongd klokkan 18.00
text: #000004
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000006
text: U15-genturnar skúgvaðu alla mótstøðu av vegnum
text: #000008